b'\n_START_ARTICLE_\nMarkku Komonen\n_START_PARAGRAPH_\nMarkku Urmas Johannes Komonen (s. 14. elokuuta 1945 Lappeenranta) on suomalainen arkkitehti ja arkkitehtuurin professori. H\xc3\xa4nell\xc3\xa4 on ollut toimisto Mikko Heikkisen kanssa vuodesta 1974. Sen tunnetuimpiin t\xc3\xb6ihin kuuluu Suomen Washingtonin suurl\xc3\xa4hetyst\xc3\xb6._NEWLINE_Komonen valmistui arkkitehdiksi Teknillisest\xc3\xa4 korkeakoulusta 1974 ja on ty\xc3\xb6skennellyt Arkkitehtitoimisto Heikkinen-Komonen Oy:ss\xc3\xa4 vuodesta 1974. Sivutoimenaan h\xc3\xa4n on ty\xc3\xb6skennellyt Arkkitehti-lehden p\xc3\xa4\xc3\xa4toimittajana 1977\xe2\x80\x931980 ja Suomen rakennustaiteen museon n\xc3\xa4yttelyosaston p\xc3\xa4\xc3\xa4llikk\xc3\xb6n\xc3\xa4 1978\xe2\x80\x93?'